Yéwándé Adékọ̀yà (bí ni ogúnjọ́, Oṣù Ṣéẹ́rẹ́, 1983), jẹ́ òṣèré, olùdarí àti olótùú eré, ọmọ orílẹ̀èdè Nàìjíríà. Ibẹ̀rẹ̀pẹ̀pẹ̀ ìgbé-ayé àti ẹ̀kọ́. Ìlú Èkó ni wọ́n bí Yéwándé sí ṣùgbọ́n ọmọ Ọ̀sọsà-Ìjẹ̀bú ni Ìpínlẹ̀ Ògùn, Iwọ̀-oòrùn Nàìjíríà. Ó lọ sí Ilé - Ẹ̀kọ́ Bright Star Nursery and Primary, kí ó tó tẹ̀síwájú fún ẹ̀kọ́ sẹ́kọ́ndírì ní Bright Comprehensive High School. Ó kẹ́kọ̀ọ́ gboyè (B. A.) ní ẹ̀kọ́ Mass Communication nílé ẹ̀kọ yunifásítì Babcock. Yéwándé Adekoya wà nílé ọkọ, ó sì ṣe abiyamọ. Yéwándé Adékọ̀yà bẹ̀rẹ̀ eré ṣíṣe ní 2002 pẹ̀lú ẹgbẹ́ Alphabash Music and Theatre. Ó kọ́ ó sì gbé eré rẹ̀ àkọ́kọ́ jáde ní 2006 tí ó pè ní "Life Secret". Ó ti gbé, darí, kópa nínú ọ̀pọ̀lọpọ̀ fíìmù Nàìjíríà bíi Ọmọ Ẹlẹ́mọ̀ṣọ́,  eré àgbéléwò 2012 kan tí ó ṣe àfihàn Bím̀bọ́ Oshin, Muyiwa Adémọ́lá àti Yọ̀mí Fash-Lanso. Wọ́n yan fíìmù yín ní ẹ̀ẹmàrún ní Africa Movie Academy Awards ẹlẹ́kàáawàá.